**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 2**

Днес, **09.02.2024** година (петък) в заседателната зала на Общинска администрация Хитрино се проведе заседание на Общински съвет Хитрино. От общо седемнадесет (17) общински съветника присъстват тринадесет (13). Отсъстват:

г-жа Айсел Хасанова – КП(ПП-ДБ)

г-н Гюнайдън Юнузов – КП(ПП-ДБ)

г-н Ерджан Алиев – КП(ПП-ДБ)

г-н Йордан Йорданов - КП(ПП-ДБ)

 На заседанието присъстват и:

-г-н Нуридин Исмаил- кмет на община Хитрино;

-г-н Илхан Ахмед- зам.кмет на община Хитрино;

-г-жа Емине Меджитова- секретар на община Хитрино;

-кметове на кметства при община Хитрино.

Г-н Мустафа Ахмед- Председател на Общински съвет Хитрино откри заседанието на Общински съвет Хитрино в 10.05 часа, с кворум тринадесет (13) общински съветника.

По предварително изпратения дневен ред, Председателят на Общински съвет Хитрино уведоми за допълнително постъпили докладни записки в Общински съвет Хитрино:

1.Докладна записка от г-н Ахмед Ахмед – зам. кмет на община Хитрино за прилагане разпоредбите на чл. 124, ал.1 от ЗУТ във връзка с чл. 136, ал.1 от ЗУТ за разрешаване изменение на Общ устройствен план на Община Хитрино.

2.Докладна записка от г­-н Ахмед Ахмед – зам. кмет на община Хитрино за съгласие за учредяване на право на преминаване и прокарване за обект: „Кабел Ср Н 20 кV от СРС до БКТП“, за присъединяване към мрежата на ЕРП-Север на ФЕЦ до 900 кW в с. Хитрино, община Хитрино, област Шумен, в УПИ VІІІ, кв.12.

Предложи да бъдат включени към точка 6 „Докладни записки“ от предварително раздадения дневен ред.

Предложението се прие със 13 (тринадесет) гласа „за“, без „против“ и без „въздържали се“.

 С 13 (тринадесет) гласа „за”, без „против” и без „въздържали се”, Общински съвет Хитрино прекрати разискванията по дневния ред и реши да премине към гласуване на предложения дневен ред, включително с допълнението към точка шеста.

С 13 (тринадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

1.Приемане на „Програма за управление на Общината за мандат 2023 – 2027 година“

 *Докладва: Нуридин Исмаил – кмет на община Хитрино*

2.Приемане бюджета на община Хитрино за 2024 г.

*Докладва: Нуридин Исмаил – кмет на община Хитрино*

3. Приемане на отчет за организацията и дейността на Местната комисия за борба срещу противообществени прояви на малолетни и непълнолетни при Община Хитрино през 2023 г.

 *Докладва: Илхан Ахмед – зам. кмет на община Хитрино*

4.Годишен отчет за изпълнение на действащите концесионни договори през 2023 г.

 *Докладва: Илхан Ахмед – зам. кмет на община Хитрино*

5.Приемане на План за действие за общинските концесии в община Хитрино.

 *Докладва: Илхан Ахмед – зам. кмет на община Хитрино*

6. Докладни записки

6.1.Докладна записка от г-н Ахмед Ахмед – зам. кмет на община Хитрино за прилагане разпоредбите на чл. 124, ал.1 от ЗУТ във връзка с чл. 136, ал.1 от ЗУТ за разрешаване изменение на Общ устройствен план на Община Хитрино.

6.2.Докладна записка от г­-н Ахмед Ахмед – зам. кмет на община Хитрино за съгласие за учредяване на право на преминаване и прокарване за обект: „Кабел Ср Н 20 кV от СРС до БКТП“, за присъединяване към мрежата на ЕРП-Север на ФЕЦ до 900 кW в с. Хитрино, община Хитрино, област Шумен, в УПИ VІІІ, кв.12.

7. Питане

 **ПО ПЪРВА ТОЧКА ОТ ДНЕВНИЯ РЕД**

**Приемане на „Програма за управление на Общината за мандат 2023 – 2027 година.**

Докладва г-н Нуридин Исмаил - кмет на община Хитрино. Направи разяснения.

Г-н Исмаил Кязим – Член на ПК (постоянната комисия) по бюджет, финанси, икономика, инвестиционна политика и нормативна уредба докладва становището на комисията, заседавала на 08.02.2024 година (четвъртък) от 11.00 часа, в подкрепа предложението на г-н Нуридин Исмаил - кмет на община Хитрино.

Г-н Десислав Десподов – председател на ПК (постоянната комисия) по устройство на територията, общинска собственост, пътна и селищна мрежа, околна среда и благоустрояване, докладва становището на комисията, заседавала на 08.02.2024 година (четвъртък), в подкрепа на предложения отчет от г-н Нуридин Исмаил – кмет на община Хитрино.

 Г-жа Светослава Борисова, председател на постоянната комисия по образование, култура, спорт, здравеопазване и социална политика докладва становището на комисията, заседавала на 08.02.2024 година (четвъртък) от 13.00 часа, в подкрепа предложението на г-н Нуридин Исмаил – кмет на община Хитрино.

 С 13 (тринадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 13 (тринадесет) гласа „за”, без „против” и без „въздържали се”, Общински съвет Хитрино на основание чл.21, ал.2 от Закона за местното самоуправление и местната администрация (ЗМСМА) прие

 **РЕШЕНИЕ № 19**

 На основание чл.44, ал.5 от Закона за местното самоуправление и местната администрация (ЗМСМА), Общински съвет Хитрино

 **Р Е Ш И:**

Приема „Програма за управление на Общината за мандат 2023 – 2027 година“ , съгласно Приложение 1.

**ПО ВТОРА ТОЧКА ОТ ДНЕВНИЯ РЕД**

**Приемане бюджета на община Хитрино за 2024 г.**

Докладва г-н Нуридин Исмаил - кмет на община Хитрино.

Г-н Нуридин Исмаил, кмет на община Хитрино докладва по точката от дневния ред и направи анализ на предложението си, подробно описано в докладната му записка.

Г-н Исмаил Кязим – Член на ПК (постоянната комисия) по бюджет, финанси, икономика, инвестиционна политика и нормативна уредба докладва становището на комисията, заседавала на 08.02.2024 година (четвъртък) от 11.00 часа, в подкрепа предложението на г-н Нуридин Исмаил - кмет на община Хитрино.

 Г-н Десислав Десподов – председател на ПК (постоянната комисия) по устройство на територията, общинска собственост, пътна и селищна мрежа, околна среда и благоустрояване, докладва становището на комисията, заседавала на 08.02.2024 година (четвъртък) от 12.00 часа, в подкрепа на предложения отчет от г-н Нуридин Исмаил – кмет на община Хитрино.

 Г-жа Светослава Борисова, председател на постоянната комисия по образование, култура, спорт, здравеопазване и социална политика докладва становището на комисията, заседавала на 08.02.2024 година (четвъртък) от 13.00 часа, в подкрепа предложението на г-н Нуридин Исмаил – кмет на община Хитрино.

С 13 (тринадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 13 (тринадесет) гласа „за”, без „против” и без „въздържали се”, Общински съвет Хитрино на основание чл. 52, ал.1 и чл.21, ал.1, т.6, във връзка с чл.27, ал.4 и ал.5 от от Закона за местното самоуправление и местната администрация (ЗМСМА) прие

**РЕШЕНИЕ № 20**

На основание чл. 94, ал.2 и ал.3 и чл.39 от Закона за публичните финанси, във връзка с разпоредбите на Закона за държавния бюджет на Република България за 2024 година, Постановления на Министерския съвет (ПМС) за изпълнението на Закона за държавния бюджет (ЗДБРБ) за 2024 г. и Наредбата за условията и реда за съставяне на бюджетната прогноза за местни дейности за следващите три години и за съставяне, приемане, изпълнение и отчитане на общинския бюджет на община Хитрино , Общински съвет Хитрино

**Р Е Ш И:**

Приема бюджета на Община Хитрино за 2024 г. както следва:

І. Разчетите по приходната част са в размер на 10 738 003 лв. /съгласно Приложение №1/, в т.ч.:

1.1 Приходи за делегирани от държавата дейности в размер на 5 297 418 лв., в т.ч.

1.Обща субсидия за делегирани дейности – 4 478 099 лв.;

2.Преходен остатък от 2023 г. в размер на 844 046 лв., разпределен , съгласно Приложение № 4.

3. Временно съхраняване на средства - -24 727 лв.

1.2.Приходи за местни дейности в размер на 5 440 585 лв., в т.ч.:

1.Данъчни приходи – 402 500 лв.;

2. Неданъчни приходи – 1 221 900 лв.;

3. Обща изравнителна субсидия – 1 128 500 лв., в т.ч. за зимно подържане и снегопочистване на общински пътища – 209 800 лв.

4. Др. целеви разходи за местни дейности – за компенсиране на управлението на минималната работна заплата в местни дейности - 26 000лв.

5. Целева субсидия за капиталови разходи - 1 535 900 лв.

6. Погашения по дългосрочен заем от банки в страната - - 222 222 лв

7. Временни безлихвени - 34 226 лв

8. Преходен остатък от 2023 г. в размер 1 252 881 лв., разпределен по видове и дейности, съгласно Приложение № 4.

ІІ. Разчетите в разходната част са в размер на 10 738 003 лв., разпределени по функции, дейности и параграфи, съгласно Приложения № 2 в т.ч. :

1. За делегирани държавни дейности в размер на 5 297 418 лв. от държавни трансфери.
2. За местни дейности в размер на 5 440 585 лв. от собствени приходи.

ІІІ. Разчет на капиталовите разходи и инвестиции за 2024 г. по обекти и източници на финансиране , съгласно Приложение №3.

* Одобрява покупка на високо проходим автомобил за 40 000 лв. и гребло – 20 000 лв. за снегопочистване на улици и пътища, които се финансират от целевите средства за същата цел и са преходни остатък от 2022 г., включени в поименния списък за капиталови разходи.
* Списък на обектите за текущ ремонт, съгласно Приложение №3.1

ІV. Приема разчет за целеви разходи и субсидии, както следва за:

1. Членски внос за НСОРБ, НАСДРБ и Асоц-я на В и К – 6 000 лв.
2. Помощи по решение на ОбС – 15 000 лв.
3. Помощи за погребения – 30 000 лв.

Поради застаряващия и социален на населението в община Хитрино, да се подпомогнат разходите за погребения, като се закупят ковчези за християните, а на мюсюлманите дъски и хасе, като и превоз до гробищата и изкопаване на гроб.

1. Субсидии на спортни клубове – 50 000 лв. в т.ч.
* Футболен клуб с. Трем - 10 000 лв.
* Футболен клуб с. Звегор - 10 000 лв.
* Футболен клуб с. Каменяк - 10 000 лв.
* Футболен клуб с. Студеница -10 000 лв.
* Футболен клуб с. Близнаци - 10 000 лв.

5.Субсидии за читалища – 314 032 лв., в т.ч.

- субсидия за делегирани от държавата дейности – 269 532 лв.;

- субсидия от собствените приходи – 54 500 лв.,в т.ч. за :

* Читалище Черна –„Традиционни мазни борби в чест на легендарният борец – „Коджа Юсуф“ – 25 000 лв.
* Читалище с. Трем за провеждане на „Традиционен общински събор с конни надбягвания и борби“ – 15 000 лв.
* Читалище , с.Каменяк – 14 500 лв.,в т.ч. 10 000лв. – проектиране за ремонт на читалището и 4500 лв. за закупуване на седалки за салона.

V. Приема следните лимити за разходи:

1. Социално-битови в размер на 3% от утвърдените разходи за основни заплати на лицата, назначени по трудови правоотношения;

2. Представителни разходи на кмета на общината в размер на 3% и на председателя на ОбС – 1,5 % от годишния размер на разходите за издръжка на дейност“Общинска администрация“.
3. Утвърждава списък на длъжностите и на лицата, които имат право на транспортни разноски за пътуване от местоживеенето до местоработата и обратно за дейностите, финансирани от общинския бюджет – съгласно приложение № 5а и 5б.

Общината да извърши разходи в полза на работниците и служителите за пътуване от местоживеенето до местоработата и обратно, когато те се намират в различни населени места – за лица със специалност и квалификация, изискващи се за съответната длъжност , в размер на 100 % от стойността на разхода.

Размера на изплатените пътните разходи на педагогическия персонал да е в размер до 100% от стойността на картите и фактурите за пътуване в зависимост от средствата определени от МФ.

Кмета на общината утвърждава поименния списък на лицата и длъжностите, които имат право на транспортни разходи от местоживеене до местоработата в Общинската администрация.

4.Утвърждава бюджетни разчети по показателите на чл.45,ал.1,т.2 от ЗПФ за кметствата и населените места с кметски наместници и разходи за изпълнение на дейности от местно значение за кметствата, които се финансират с 30% от приходите от продажба или отдаване под наем на имотите, предоставени за управление на кметовете на кметства по ЗОС, съгласно Приложение №7.

VІ. Одобрява индикативен годишен разчет за сметките за средства от Европейския съюз, съгласно приложение №8.

VІІ. Определяне на максимален размер на дълга за 2024г. – 1 430 000 лв., за изплащане по проекти , финансирани със средства от Европейския съюз.

VІІІ. Приема числеността на персонала на ОбА и разходите за заплати през 2024 г. за делегирани от държавата дейности, без звената, които прилагат системата на делегирани бюджети и на местните дейности, като следва:

|  |  |  |
| --- | --- | --- |
| **Държавни дейности** | Численост на персонала | ФРЗ за 2024 г. |
| ОбА, в т.ч. | 65.5 | 1 579 868 |
| Детски градини | 22 | 530 000 |
| Здравеопазване  | 1 | 25 500 |
| **Общински дейности** |  |  |
| Др.дейности на БКС и екология, в т.ч.-осветление на улици-др. дейности на БКС | 16115 | 203 41519 170233 000 |

ІХ. Оправомощава кмета на общината да извърши компенсирани промени:

1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност.
2. В частта за местни дейности – между утвърдените разходи в рамките на една дейност или от една дейност в друга, без да изменя общия размер на разходите.
3. В разходната част на бюджета за сметка на резерва за непредвидени и/или неотложни разходи.

За извършените промени се уведомява общинския съвет.

Х. Упълномощава кмета:

!. Да предостави временни безлихвени заеми от временно свободни средства по общинския бюджет за плащания по проекти, финансирани със средства от Европейския съюз и по други международни програми, включително и на бюджетни организации, чийто бюджет е част от общинския бюджет.

1.2.При предоставяне на временни безлихвени заеми от временно свободни средства от общинския бюджет да се спазват изискванията на чл.126 от ЗПФ.

1.3. При предоставянето на средства от сметките за средства от ЕС да се спазват изискванията на чл. 104, ал.1, т.4 от ЗПФ.

1.4.Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение но ОбС.

2. Да ползва временно свободните средства по бюджета на общината за текущо финансиране на одобрените по бюджета на общината разходи и други плащания, при условие че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общините фискални правила по ЗПФ, като не се променя предназначението на средствата в края на годината.

3.Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие.

4. Да кандидатства за средства от централния бюджет и други източници за съфинансиране на общински програми и проекти.

ХІ. Възлага на кмета :

1. Да определи и утвърди бюджетите на второстепенните разпоредители с бюджет.

2. Да организира разпределението на бюджета по тримесечия и да утвърди разпределението.

3. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

4. Да включва информацията по чл.125, ал.4 от ЗПФ в тримесечните отчети и обяснителните записки към тях.

5. Да разработи детайлен разчет на сметките за средства от ЕС за плащания по отделните общински проекти, в съответствие с изискванията на съответния Управляващ орган и на МФ.

ХІІ. Просрочени задължения и вземания, максимален размер на задълженията и ангажименти за разходи.

1. Към 31.12.2024 г. общината няма просрочени задължения.

2. Определя размера на просрочените вземания в размер на 158 274 лв., в т. ч. 78 477 лв. от наем земя, мера, наем имущество, приходи от концесии и други, които се предвижда да бъдат събрани през 2024 г. и 79 797 лв. други вземания.

3.Определя максимален размер на новите задължения , които могат да бъдат натрупани през 2024 г., като наличните към края на годината задължения за разходи не могат да надвишат 15 на сто от средногодишния размер на отчетените разходи за последните четири години или в размер на 1 591 812 лв. .Ограничението не се прилага за задължения за разходи, финансирани за сметка на помощи и дарения.

4. Определя максимален размер на ангажиментите за разходи, които могат да бъдат поети през 2024 г., като наличните към края на годината поети ангажименти за разходи не могат да надвишат 50 на сто от средногодишния размер на отчетените разходи за последните четири години или в размер на 5 306 039 лв. Ограничението не се прилага за ангажименти за разходи, финансирани за сметка на помощи и дарения.

ХІІІ. Във връзка с провеждане на традиционни мазни борби в чест на легендарният борец „Коджа Юсуф“, заложен като културна дейност в Програмата за развитие на читалищната дейност в Община Хитрино през 2024 г. предлагам да се приеме

ПЛАН-СМЕТКА

на разходите за провеждане на традиционни мазни борби в чест на легендарният борец-„Коджа Юсуф“

|  |  |
| --- | --- |
| Допустими видове разходи | Сума - лв |
| 1.Посрещане на официални гости /нощувка и храна/ | 25 000 |
| 2.Озвучаване, рекламни материали, знамена и други | 5 000 |
| ВСИЧКО | 30 000 |

ХІV. Приема за сведение Протокола от публичното обсъждане на бюджетните разчети и лимити, съгласно Приложение №9.

ХV. Приема актуализираната бюджетна прогноза за местни дейности с показатели за 2024 г. и прогнозни показатели за периода 2025г. и 2026г., съгласно Приложение № 10.

**ПО ТРЕТА ТОЧКА ОТ ДНЕВНИЯ РЕД**

**Приемане на отчет за организацията и дейността на Местната комисия за борба срещу противообществени прояви на малолетни и непълнолетни при Община Хитрино през 2023 г.**

Докладва г-н Илхан Ахмед- зам.кмет на община Хитрино. Г-н Исмаил Кязим – общински съветник напусна заседанието. Г-н Илхан Ахмед направи разяснения по докладната записка.

Г-жа Светослава Борисова – Председател на ПК (постоянната комисия) по образование, култура, спорт, здравеопазване и социална политика докладва становището на комисията, заседавала на 08.02.2024 година (четвъртък) от 13.00 часа, в подкрепа предложението на г-н Илхан Ахмед – зам. кмет на община Хитрино.

С 12 (дванадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 12 (дванадесет) гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 23 от Закона за местното самоуправление и местната администрация (ЗМСМА) прие

**РЕШЕНИЕ № 21**

На основание чл.7, ал. 2 от Закона за борба срещу противообществени прояви на малолетни и непълнолетни (ЗБППМН), Общински съвет Хитрино

**Р Е Ш И:**

Приема годишния отчет за 2023 г. на местната комисия за борба срещу противообществените прояви на малолетни и непълнолетни при Община Хитрино, съгласно Отчет на дейността на МКБППМН за 2023 г.

**ПО ЧЕТВЪРТА ТОЧКА ОТ ДНЕВНИЯ РЕД**

**Годишен отчет за изпълнение на действащите концесионни договори през 2023 г.**

Докладва г-н Илхан Ахмед – зам. кмет на Община Хитрино.

Г-н Ефраим Реджеб – член на ПК (постоянната комисия) по бюджет, финанси, икономика, инвестиционна политика и нормативна уредба докладва становището на комисията, заседавала на 08.02.2024 година (четвъртък), в подкрепа предложението на г-н Илхан Ахмед – зам. кмет на община Хитрино.

Г-н Десислав Десподов – председател на ПК (постоянната комисия) по устройство на територията, общинска собственост, пътна и селищна мрежа, околна среда и благоустрояване, докладва становището на комисията, заседавала на 08.02.2024 година (четвъртък), в подкрепа предложението на г-н Илхан Ахмед – зам. кмет на община Хитрино.

С 11 (единадесет) гласа „за”, 1 „против” и без „въздържали се”, Общински съвет Хитрино прекрати разискванията по точката от дневния ред.

С 11 (единадесет) гласа „за”, 1 „против” и без „въздържали се”, Общински съвет Хитрино на основание чл.21, ал.2, т.1,т.23, чл.27, ал.4 и ал. 5 от Закона за местното самоуправление и местната администрация (ЗМСМА) прие

 **РЕШЕНИЕ № 22**

На основание чл. 40, ал.2, т.2 и ал.3, т.4 и чл.132, ал.2 от Закона за концесиите, Общински съвет Хитрино

 **Р Е Ш И :**

Приема Годишен отчет за изпълнение на действащите концесионни договори през 2023 година, съгласно Приложение ( Годишен отчет за изпълнение на действащите концесионни договори през 2023 година)

**ПО ПЕТА ТОЧКА ОТ ДНЕВНИЯ РЕД**

**Приемане на План за действие на общинските концесии в община Хитрино.**

Докладва г-н Илхан Ахмед – зам. кмет на община Хитрино.

Г-н Ефраим Реджеб – член на ПК (постоянната комисия) по бюджет, финанси, икономика, инвестиционна политика и нормативна уредба докладва становището на комисията, заседавала на 08.02.2024 година (четвъртък), в подкрепа предложението на г-н Илхан Ахмед – зам. кмет на община Хитрино.

Г-н Десислав Десподов – председател на ПК (постоянната комисия) по устройство на територията, общинска собственост, пътна и селищна мрежа, околна среда и благоустрояване, докладва становището на комисията, заседавала на 08.02.2024 година (четвъртък), в подкрепа предложението на г-н Илхан Ахмед – зам. кмет на община Хитрино.

С 11 (единадесет) гласа „за”, 1 „против” и без „въздържали се”, Общински съвет Хитрино прекрати разискванията по точката от дневния ред.

 С 11 (единадесет) гласа „за”, 1 „против” и без „въздържали се”, Общински съвет Хитрино на основание чл.21, ал.1, т. 8; т.23 и чл. 27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 23**

На основание чл. 8, ал. 9 от Закона за общинската собственост и чл. 40 от Закона за концесиите, Общински съвет Хитрино

Р Е Ш И:

Приема План за действие на общинските концесии в община Хитрино през 2023 година, съгласно Приложение (План за действие на общински концесии).

**ПО ШЕСТА ТОЧКА ОТ ДНЕВНИЯ РЕД**

**6.Докладни записки:**

***6.1.*** ***Докладна записка от г-н Ахмед Ахмед – зам. кмет на община Хитрино за прилагане разпоредбите на чл. 124, ал.1 от ЗУТ във връзка с чл. 136, ал.1 от ЗУТ за разрешаване изменение на Общ устройствен план на Община Хитрино.***

Докладва г-н Нуридин Исмаил – кмет на община Хитрино. Направи разяснения.

Г-н Йордан Йорданов влезе в Заседателната зала на Общинския съвет.

Г-н Десислав Десподов – Председател на ПК (постоянната комисия) по устройство на територията, общинска собственост, пътна и селищна мрежа, околна среда и благоустрояване докладва становището на комисията, заседавала на 08.02.2024 година (четвъртък) от 12.00 часа, в подкрепа предложението на г-н Нуридин Исмаил – кмет на община Хитрино.

С 13 (тринадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 13 (тринадесет) гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 11 от Закона за местното самоуправление и местната администрация (ЗМСМА) прие

**РЕШЕНИЕ № 24**

На основание чл.124, ал.1 и чл.136, ал.1 от Закона за устройството на територията, Общински съвет Хитрино

**Р Е Ш И:**

Одобрява Заданието по чл.125, ал.1 от ЗУТ и Разрешава да се измени Общия устройствен план на Община Хитрино в обхват Поземлен имот 72285.18.369 по Кадастралната карта и кадастралните регистри на с. Тервел, община Хитрино – 0.3 ха от земеделска територия – нива става със статут на Техническа инфраструктура /Ти/ за „базова станция на мобилен оператор“.

***6.2. Докладна записка от г­-н Ахмед Ахмед – зам. кмет на община Хитрино за съгласие за учредяване на право на преминаване и прокарване за обект: „Кабел Ср Н 20 кV от СРС до БКТП“, за присъединяване към мрежата на ЕРП-Север на ФЕЦ до 900 кW в с. Хитрино, община Хитрино, област Шумен, в УПИ VІІІ, кв.12.***

Докладва г-н Нуридин Исмаил - кмет на община Хитрино. Направи разяснения.

Г-н Десислав Десподов – Председател на ПК (постоянната комисия) по устройство на територията, общинска собственост, пътна и селищна мрежа, околна среда и благоустрояване докладва становището на комисията, заседавала на 08.02.2024 година (четвъртък) от 12.00 часа, в подкрепа предложението на г-н Нуридин Исмаил – кмет на община Хитрино.

С 13 (тринадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 13 (тринадесет) гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 8 от Закона за местното самоуправление и местната администрация (ЗМСМА) прие

**РЕШЕНИЕ № 25**

На основание чл.34, ал.6 във връзка с чл.8, ал.1 от Закона за общинска собственост (ЗОС), чл.193, ал.4 от Закона за устройство на територията (ЗУТ), Общински съвет Хитрино

**Р Е Ш И:**

1.Общински съвет Хитрино утвърждава изготвените оценки за определяне размера за изплащането на обезщетения за учредяване на прокарване и сервитут на „Ал и Ко“АД, както следва:

І.Трасе на ел. захранване, засяга следните поземлени имоти:

1. За имот улична отсечка от о.т. 1546 до о.т. 46, в поземлен имот в урбанизирана територия, с НТП – за второстепенна улица в с. Хитрино, с обща площ на имота 4749 кв.м., засегната площ от сервитут – 471 кв.м.

- Цена за учредяване на право на прокарване и сервитут според изготвена експертна оценка – 1884 лв / хиляда осемстотин осемдесет и четири лева /.

2. За имот – озеленяване, в поземлен имот в урбанизирана територия, с НТП – за обществен селищен парк, градина в с. Хитрино, с обща площ на имота 1162 кв.м., засегната площ от сервитут – 123 кв.м.

- Цена за учредяване на право на прокарване и сервитут според изготвена експертна оценка – 492 лв / четиристотин деветдесет и два лева/.

3. Поземлен имот 67283.26.154, област Шумен, община Хитрино, с. Сливак, м. ДО ШОСЕТО, вид собств. Общинска публична, вид територия Земеделска, категория 5, НТП Пасище , площ 98995 кв.м, стар номер 000154, Заповед за одобрение на КККР № РД-18-400/07.06.2019 г. на ИЗПЪЛНИТЕЛЕН ДИРЕКТОР НА АГКК Поземлен имот 67283.26.154, област Шумен, община Хитрино, с. Сливак , м. ДО ШОСЕТО, вид собств. Общинска публична, вид територия Земеделска, категория 5, НТП Пасище, площ 98995 кв.м., стар номер 000154, Заповед за одобрение на КККР № РД-18-400/07.06.2019 г. на ИЗПЪЛНИТЕЛЕН ДИРЕКТОР НА АГКК, засегната площ в имота – 22 кв.м.

- Цена за учредяване на право на прокарване и сервитут според изготвена експертна оценка – 25 лв/двадесет и пет лева/.

2. Възлага на Кмета на община Хитрино след заплащането на общата сума в размер на 2401 лв. /две хиляди четиристотин и един/ лева от „Ал и Ко“АД за учредяване на правото в законоустановения срок, да издаде заповеди по чл. 193, ал.4 от ЗУТ за прокарване и сервитут на елементи на техническата инфраструктура в полза на „Ал и Ко“ АД за:

- За улична отсечка от о.т. 1546 до о.т. 46, в поземлен имот в урбанизирана територия, с НТП – за второстепенна, улица в с. Хитрино, с обща площ на имота 4749 кв.м.

- За имот – озеленяване, в поземлен имот в урбанизирана територия, с НТП – за обществен селищен парк, градина в с. Хитрино, с обща площ на имота 1162 кв. м

- За поземлен имот 67283.26.154, област Шумен, община Хитрино, с. Сливак, м. ДО ШОСЕТО, вид собств. Общинска публична, вид територия Земеделска, категория 5, НТП Пасище, площ 98995 кв.м., стар номер 000154, Заповед за одобрение на КККР № РД-18-400/07.06.2019 г. на ИЗПЪЛНИТЕЛЕН ДИРЕКТОР НА АГКК Поземлен имот 67283.26.154, област Шумен, община Хитрино, с. Сливак, м. ДО ШОСЕТО, вид собств. Общинска публична, вид територия Земеделска, категория 5, НТП Пасище, площ 98995 кв.м , стар номер 000154, Заповед за одобрение на КККР № РД-18-400/07.06.2019 г. на ИЗПЪЛНИТЕЛЕН ДИРЕКТОР НА АГКК.

Преминаването през уличната отсечка да става без изкопно, като не се нарушава уличната настилка.

След приключване на строителни монтажните работи, както и при свързани дейности с поддържане и ремонт на съоръженията на ел. Захранване във връзка с чл. 194, ал.4 от ЗУТ, „Ал и Ко“ АД е длъжно да отстрани всички повреди на общински имоти.

Разходите за изготвените експертни оценки да бъдат за сметка на инвеститора, а именно – „Ал и Ко“ АД.

**СЕДМА ТОЧКА ОТ ДНЕВНИЯ РЕД**

Питане.

Не се направиха питания.

В 10.55 часа г-н Мустафа Ахмед – Председател на Общински съвет Хитрино закри заседанието, поради изчерпване на дневния ред.

**МУСТАФА АХМЕД:**

ПРЕДСЕДАТЕЛ НА ОбС ХИТРИНО

**ГЮЛШАДЕ НАЗИФ:**

ПРОТОКОЛИСТ НА ОбС ХИТРИНО